32003L0022
L 078/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2003/22/ЕО НА КОМИСИЯТА
от 24 март 2003 година
за изменение на някои приложения към Директива 2000/29/ЕО на Съвета относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), последно изменена с Директива 2002/89/ЕО (2), и по-специално член 14, буква в) от нея,
като има предвид, че:
(1)
От информацията, предоставена от Швеция, и основана на актуални проучвания, някои зони в графство Skåne не могат да продължат да бъдат признавани за защитени по отношение на жилковата некроза по цвеклото, тъй като в тези области е отчетено наличието на този вредител.
(2)
От информацията, предоставена от Италия и основана на актуални проучвания, някои зони в района на Veneto не могат да продължат да бъдат признавани за защитени по отношение на Erwinia amylovora (Burr.) Winsl. et al., тъй като в тези области е отчетено наличието на този вредител.
(3)
Измененията са в съответствие с исканията на Италия и Швеция.
(4)
Необходимо е да бъдат внесени някои промени в разпоредбите, които се отнасят до мерките срещу Tilletia indica Mitra, за да бъдат съобразени с актуализираната информация за наличието на този вредител в Южна Африка.
(5)
Поради това е необходимо съответните приложения към Директива 2000/29/ЕО да бъдат изменени.
(6)
Мерките, предвидени в настоящата директива, са в съответствие със становището на Постоянния фитосанитарен комитет,
ПРИЕ НАСТОЯЩАТА ДИРЕКТИВА
Член 1
Приложения I, II, III, IV и V към Директива 2000/29/ЕО се изменят в съответствие с приложението към настоящата директива.
Член 2
1. Държавите-членки приемат и публикуват законовите, подзаконовите и административните разпоредби, необходими за да се съобразят с настоящата директива, най-късно до 31 март 2003 г. Те незабавно информират Комисията за това.
Те прилагат тези разпоредби от 1 април 2003 г.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Уловията и редът на позоваване се определят от държавите-членки.
2. Държавите-членки незабавно съобщават на Комисията за текстовете на основните разпоредби от националното си законодателство, които приемат в областта, уредена с настоящата директива. Комисията информира останалите държави-членки за тези разпоредби.
Член 3
Настоящата директива влиза в сила на третия ден след публикуването ѝ в Официален вестник на Европейския съюз.
Член 4
Адресати на настоящата директива са държавите-членки.
Съставено в Брюксел на 24 март 2003 година.